যারা সব হারিয়েছে তাদের ঋণ মাফ করা গেল না? কেরলের ভূমিধসে কেন্দ্রের ভূমিকার সমালোচনা প্রিয়াঙ্কার

ওয়েবডেস্ক: কেরলের (Kerala) ভূমিধস (Landslide) দেশের ইতিহাসে অন্যতম ভয়ঙ্কর বিপর্যয়গুলির মধ্যে একটি। প্রায় তিনশোর কাছাকাছি মানুষের মৃত্যু হয়। ভূমিধসের কারণে ধবংসস্তূপে পরিণত হয়েছিল কেরল। কেরলের এই ওয়ানাড়ে (Wayanad) ভূমিধসের কারণে ক্ষতিগ্রস্তদের ঋণ মাফ করা নিয়ে কেন্দ্রের কাছে আগেই আবেদন জানিয়েছিল ওয়েনাড়ের সাংসদ প্রিয়াঙ্কা গান্ধী (Mp Priyanaka Gandhi)। কিন্তু সাংসদের কথা শোনা হল না। উলটে ভূমিধসে ক্ষতিগ্রস্তদের ঋণ পুনর্গঠন ও পুনঃনির্ধারণ করার সিদ্ধান্ত নিয়েছে দিল্লির মোদি সরকার (Modi Government) ।

বৃহস্পতিবার কেরল হাইকোর্টের দায়ের করা হলফনামায় এই তথ্য জানিয়েছে অর্থ মন্ত্রক। কেন্দ্রের এই সিদ্ধান্তের তীব্র সমালোচনা করে প্রিয়াঙ্কার এক্স হ্যান্ডেলে লেখেন, ‘এটা সাহায্য নয়, এটা বিশ্বাসঘাতকতা। আমরা এই অসংবেদনশীলতার তীব্র নিন্দা জানাই এবং ওয়ানাডবাসীর পাশে আছি।”

আরও পড়ুন- রাস্তায় জ্বলল উনুন, হল রান্নাও! মূল্যবৃদ্ধির অভিনব প্রতিবাদে তৃণমূল

উল্লেখ্য, ২০২৪ সালের ৩০ জুলাই ছিল সেই ভয়ঙ্কর দিন। মুণ্ডক্কাই ও চুরালমালায় ধ্বংসাত্মক ভূমিধস হয়। প্রায় তিনশোর কাছাকাছি মানুষের মৃত্যু হয়। বহু মানুষ ভিটে মাটি ছাড়া হয়, নিখোঁজ হয় বহু মানুষ। কেন্দ্রের বক্তব্য, আরবিআই-এর ‘ন্যাচারাল ক্যালামিটি ডিরেকশনস’ অনুযায়ী এক বছরের ঋণ স্থগিতাদেশ ও পুনর্গঠনের ব্যবস্থাই নেওয়া হবে। এদিকে প্রিয়াঙ্কার বক্তব্য, এই মানুষগুলির সব হারিয়েছে, অথচ ঋণ মাফ করা গেল না, এটা বড় অন্যায়। আমরা প্রতিটি মঞ্চে এই বিষয়টি নিয়ে সোচ্চার হব। যতক্ষণ না সুবিচার পাব, এই প্রতিবাদ চলবে।

দেখুন অন্য খবর-